Source: https://www.najpravo.sk/clanky/posledne-personalne-zmeny-v-sudnych-funkciach-a-vzdania-sa-funkcie-sudcu-18895.html
Timestamp: 2020-07-09 17:37:34+00:00
Document Index: 12161345

Matched Legal Cases: ['§ 38', '§ 36', '§ 40', '§ 40', '§ 40', '§ 19', '§ 19', '§ 19', '§ 19', '§ 19', '§ 19', '§ 19', 'čl. 102', 'čl. 145', 'čl. 147', '§ 18', '§ 18']

Posledné personálne zmeny v súdnych funkciách a vzdania sa funkcie sudcu | Články | Najprávo.sk - najlepší právny poradca
27.11. 2017, 18:19 | najpravo.sk
Prinášame vám v bodoch prehľad posledných personálnych zmien v súdnych funkciách na slovenských súdoch. Kto sa stal novým predsedom či podpredsedom súdu, kto sa funkcie vzdal a ktorí sudcovia sa vzdali úplne svojej funkcie sudcu.
JUDr. Dana Wänkeová, podpredsedníčka Krajského súdu v Žiline, sa listom doručeným ministerke spravodlivosti 7. novembra 2017 vzdala výkonu funkcie podpredsedníčky menovaného krajského súdu. Podľa ustanovenia § 38 ods. 2 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov výkon funkcie podpredsedu súdu zaniká uplynutím kalendárneho mesiaca, v ktorom bolo písomné oznámenie o vzdaní sa funkcie podpredsedu súdu doručené ministerke spravodlivosti. Na základe uvedeného jej funkcia podpredsedníčky súdu zanikne uplynutím 30. novembra 2017.
Ministerka spravodlivosti Slovenskej republiky podľa ustanovenia § 36 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov vymenovala JUDr. Petra Kuruca do funkcie predsedu Okresného súdu Poprad s účinnosťou od 1. novembra 2017. JUDr. Peter Kuruc, podpredseda Okresného súdu Poprad, sa vzdal výkonu funkcie podpredsedu Okresného súdu Poprad od 1. novembra 2017 z dôvodu jeho vymenovania do funkcie predsedu menovaného okresného súdu.
Ministerka spravodlivosti Slovenskej republiky podľa ustanovenia § 40 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov vymenovala JUDr. Andreja Matušovica do funkcie podpredsedu Okresného súdu Žiar nad Hronom s účinnosťou od 1. novembra 2017.
Ministerka spravodlivosti Slovenskej republiky podľa ustanovenia § 40 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov vymenovala s účinnosťou od 1. októbra 2017 Mgr. Andreu Kubjatkovú do funkcie podpredsedníčky Okresného súdu Čadca a Mgr. Daniela Konerackého do funkcie podpredsedu Okresného súdu Levice.
Ministerka spravodlivosti Slovenskej republiky podľa ustanovenia § 40 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov vymenovala Mariána Mokoša do funkcie podpredsedu Okresného súdu Topoľčany s účinnosťou od 1. septembra 2017.
JUDr. Jarmila Badíková, sudkyňa Krajského súdu v Banskej Bystrici, sa listom doručeným Kancelárii prezidenta Slovenskej republiky 14. novembra 2017 vzdala výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jej funkcia sudcu zanikne uplynutím 30. novembra 2017.
Mgr. Dušan Chamula, sudca Okresného súdu Žilina, sa listom doručeným Kancelárii prezidenta Slovenskej republiky 9. novembra 2017 vzdal výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jeho funkcia sudcu zanikne uplynutím 30. novembra 2017.
Mgr. Ladislav Halla, sudca Okresného súdu Žilina, sa listom doručeným Kancelárii prezidenta Slovenskej republiky 9. novembra 2017 vzdal výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jeho funkcia sudcu zanikne uplynutím 30. novembra 2017.
Mgr. Magdaléna Želinská, sudkyňa Krajského súdu v Prešove, sa listom doručeným Kancelárii prezidenta Slovenskej republiky 3. októbra 2017 vzdala výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jej funkcia sudcu zanikla uplynutím 31. októbra 2017.
JUDr. Lea Švrčeková, sudkyňa Okresného súdu Košice - okolie, sa listom doručeným Kancelárii prezidenta Slovenskej republiky 29. septembra 2017 vzdala výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jej funkcia sudcu zanikla uplynutím 30. septembra 2017.
JUDr. Helena Dudzíková, sudkyňa Okresného súdu Topoľčany, sa listom doručeným Kancelárii prezidenta Slovenskej republiky 5. septembra 2017 vzdala výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jej funkcia sudcu zanikla uplynutím 30. septembra 2017.
Mgr. Eva Marčeková, sudkyňa Okresného súdu Martin, sa listom doručeným Kancelárii prezidenta Slovenskej republiky 13. júna 2017 vzdala výkonu funkcie sudcu. Podľa ustanovenia § 19 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, jej funkcia sudcu zanikla uplynutím 30. júna 2017.
23. septembra 2017 prezident Slovenskej republiky v zmysle čl. 102 ods. 1 písm. t), čl. 145 ods. 1 a čl. 147 ods. 2 písm. b) Ústavy Slovenskej republiky a podľa § 18 ods. 2 písm. b) zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov odvolal z funkcie sudcu JUDr. Jozefa Kanása, predsedu Okresného súdu Nové Zámky. Podľa ustanovenia § 18 ods. 4 cit. zákona dňom doručenia rozhodnutia zanikla menovanému funkcia sudcu a predsedu uvedeného okresného súdu.
súdne poplatky spotrebiteľ oslobodenie od súdnych poplatkov verejné obstarávanie premlčanie dedenie náhrada škody úroky z omeškania podielové spoluvlastníctvo rekodifikácia dovolanie mediácia trovy konania ochrana osobnosti náhrada trov konania exekúcia judikatúra bezpodielové spoluvlastníctvo manželov odvolanie dokazovanie
Návštev: 12424646 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin